text: Tað eru vælnøgdar reiðkvinnur sum nú eru á heimleið úr Svøríki.
text: #000002
text: Tað eru vælnøgdar reiðkvinnur sum nú eru á heimleið úr Svøríki. Hetta aftaná at hava luttikið í stóru altjóða kappingini FEIF Youth Cup. Úrslitini hava eisini verð góð, Bertha Maria Davidsdóttir Nordendal gjørdist nummar 10 í flag race, Helena Dahl Thomsen gjørdist nummar 10 í trail og Guðrun Jakobsdóttir Dalsgarð megnaði at gerast nummar 8 í cross country og nummar 4 í trail. Serliga hetta seinasta úrslitið er framúr flott, havast skal í huga at føroyska liðið luttók við rossum tey leigaðu, móti reiðfólkum sum vóru við rossum tey eiga og eru von við. Jóna Ólavsdóttir liðleiðari hjá føroyska liðnum letur væl at og rósar ungu reiðkvinnunum fyri góðan hugburð. Føroyar hava í nógv ár sent ung reiðfólk til FEIF Youth Cup, hetta er arbeiði fyri at menna ung reiðfólk, til at vera klár at luttaka í altjóða kappingum. Tað er Føroyskt Íslandsrossafelag sum stendur fyri at arbeiðinum, sum verður gjørt í samstarv við Ríðisamband Føroya. Bæði felag og sersamband fegnast um at ungu føroyski reiðfólkini aftur hesaferð hava víst, at tey standa seg væl í atljóða høpi.
text: #000003